RUH IL-POETA Ta' Dun FRANS CAMILLERI 'Il fuq 'il fuq tittajjar biex tilħaq is-smewwiet ; kemm l-ajkla ddur fil-wisa' bejn kwiekeb u sħabiet, Ferħana ttir, tiġġerra bil-ġwienaħ miftuħin, imkabbra daqs sultana, xħin tilmaħ 'il-bnedmin, 'Ma fl-aħħar tegħja, u tinżel fuq l-art mnejn tkun għoliet u tmur tistrieħ fil-ħemda, fil-kenna tal-bejtiet. Mhux hekk ruħ il-poeta : minn qalbu fejn irid jimraħ u jsib madwaru kull seħer u tiġdid. Mal-ward idur bħan-naħal u jarda' l-ġmiel; fis-skiet l-ilwien moħbija jfittex, joħlom l-egħġubijiet. Is-siġar ħbiebu u x-xmajjar, il-ġilji tal-widien, l-għoljiet, is-sħab u l-ibħra, l-għasafar kollha lwien, Din biss ta' qalbu r-regħba: id-deh'b fir-ramliet sbieħ, fi nżul ix-xemx imraxxax, fil-qamħ jogħxa fir-riħ; djamanti sbieħ tal-kwiekeb, gawhar tal-ġiżimin, fided li jarmi l-qamar fl-għadajjar imsaħħrin, 12 IL-Manri iħobb il-melodiji ta' xi għasfur għannej, n r-ritmu mqabbeż, mgħaġġel tal-mewġ li dejjem ġej. Is-saltna tiegħu kbira : imur fis-skiet u jgħanni f'kull moħba tal-ħolqien. Jagħraf il-qlub: u jibki ma' min imut fl-uġigħ, Jagħder u jħobb u jaħfer lil min l-imrar jisqib, 'Il fuq mis-sħab jittajjar fil-qalba tas-smewwiet : hemm jilmaħ kobor Alla. w eluf t'egħġubijiet. Nifirħu bil-qalb kollha lil Monsinjur Professur Dun Pietru Pawl Savdon, President Onorarju tal-''Għaqda tal-Kittieba tal- Malti', li dan l-aħħar kien maħtur bħala Kamrier Sigriet tal- Papa. Il-Qdusija Tiegħu ma setax jagħmel għażla li togħġob aktar lill-Maltin. Il-Professur Savdon il-lum hu figura nazzjonali, maħbub u miġjum minn kulħadd għal għerfu, għal tjubitu u għall-ħidma tiegħu letterarja u edukativa,